
Naslov: Ob Kolpi nekaj novosti in rekordna sezona
Tekst za voditelja:

Po lanskem katastrofalnem in deževnem poletju so letos v vseh kampih ob reki Kolpi zelo zadovoljni in si ob vročem poletju, ki traja že nekaj časa, obetajo rekorden obisk in zaslužek. Kopalcev je bilo obilo, tudi takšnih, ki so ostali dlje časa. Ob povečanem številu gostov pa se nekateri kampi lahko pohvalijo tudi z novostmi, ki so po svoje tudi pripomogle k boljšemu turističnemu obisku v Beli Krajini.

T- Iz Bele Krajine GORAN ROVAN /

X- Snemalec in montažer Mitja Maček /

Ob obilici gostov se lahko v kampu Podzemelj letos pohvalijo s številnimi novostmi, ki so jih izpeljali tudi s pomočjo evropskih sredstev.
T- PETRA PEŠELJ /
X- vodja Kampa Podzemelj /
»Uredili smo recepcijo z kolesarnico, izposojo novih koles, izposojo supov, uredili smo fitnes naprave, povečali kapacitete mobilnih hišk, na novo je možnost najema sob, prav tako se pripravljajo keltske glamping hišice in tudi keltska savna.«
Največja in najbolj opazna novost pa je rekreacijsko motorični park, ki privablja stare in mlade.
T- NATALIJA ŠEPULJ /
X- Kamp Podzemelj /

»Najprej so seveda najbolj zanimali otroci, ker jih pač to pritegne, neki taki elementi kot so hruške, jabolke, belokranjsko jajce. To jim je seveda spodbudilo neko zanimanje. Potem so pa za otrocmi so pač prišli tudi odrasli na vrsto, al gredo poleg njih, al pa v lastnem interesu.«
Tudi v Kanu kampu v Radencih so letos svojo ponudbo še dopolnili.
T- MARTIN LINDIČ /
X- Kanu kamp Radenci /
»Glamping hiške smo postavili, povpraševanje je bilo veliko, začeli smo z eno, lani štiri, letos jih mamo že deset. Ljudje so navdušeni. Poleg čolnarjenja po Kolpi smo dodali še supe, po katerih je bilo veliko povpraševanje. Supi so se prijeli, ljudje radi posegajo po tem, Kolpa je zelo primerna za supanje.«
V Beli Krajini so z letošnjo vročo sezono ob Kolpi nadvse zadovoljni in si seveda želijo, da bi še večkrat ponovila.
